Shine on crazy me diamond deur Caramella | Bydraes | Woes - Kreatiewe platform vir Afrikaans
Titel: Shine on crazy me diamond
Aantal woorde: 132
Datum gepubliseer: 06 Aug 2010
As ek kon sou ek 'n kernreaktor in my agterplaas oprig -- daar waar ek die groentetuin wil aanlê -- langs my kamervenster. En elke oggend en aand en as dit reën vir weke aaneen sal my persoonlike son skyn. Ek sal my gesig, dik geplak van SPF 50, draai na my maaksel en my arms kaal in die lug opgooi, asof in aanbidding. "Shine on crazy me diamond".
As hulle my verhoed of verbied -- diegene wat besluit oor bougrense en die berging van kernmateriaal op residensiële persele --sal ek vlerke groei. Word ek ook hierin gefnuik sal ek soos Icarus van ouds vleuels fabriseer van tinfoelie en tungsten met sterk gom, en ek sal dit sprei en vlieg na waar dit warm is en lig. Geeneen sal my keer.
Lees ander gorrelstukke deur Caramella